gimmy256/lumasaba_dialects huggingface dataset:
Afunile bayeti batsya khumuwelela paka amalekho khusoma
Ise nambaasa ndi indiibonakho luundi papa uwaase ta.
Ninafwe kane khweembe kimyeenya nga khuraambisa kamatuungu
Kuukuula uri babaandu boosi bali busa nga bunyaaasi,
Khunatsya mukhataale angoloobe khukuule tsiinanga
Bakaana naabi khuukhala kyimisaala kye babaandu ate nga baaba barambiile naabi
Khuuba ni basaale be kamakhula bareera wo itsowastowaana
Khuutsekha khunyaala khwaaba khwe khu ngaaki busa, nenga mukaari mu mwoyo muliimo kumutaambo.
Shiiba she mbikho bayiinga khuukhola bye bubwoonaki,
Iliwo basaale babekholakholanisa busa bari bali basaale,
Umukhaana yuno abe wakana nabi ukhwemba kyimyeenya ni mawe
Shikana wa libuwa ni tsiwutsi ne lyalekha khukatukha ta.
Umukhaana umumiliyu alikhutysa khusomela akhuleyi.
Lidwaalilo lyeffe lya itsuula mo balwaaye baakali.
Yaya uwase akanile khulya bilyo, ne shenyolekhana nga byawelewo
Babifwi bataambisa naabi babikhali be khusitsa.
Basomess bawele babaana shitambiso she khula khulya bilyo khuba bestiile late.
Shibatsaka shilayi umundu ukhwisingila ibulafu ta.
Umusinde yuno awandikhiila kumukhono kumunyeletsi.
Indi khuwetsa tsinusu/kamapesa intsye mwidwaliro.
Rambisa lukhalala lwe khukhwishebela lukhuyete khukhalawo.
Bubwifi bwiyembeelesele babaandu be khu shyaalo.
Shiwalukho shirerebwa ni khaukha khakhama khu bindu bicaafu.
Umwaana yuno anayalisa khukhaala lukuuto yenyene ta.
Uwa bobdaboda ama khutomela umwaana uwesomelo.
Nga ninyukhile kumutikhinyi, inyoowa nassaba,nasyena kameno niyo nanywa caayi.
Intsiile imeetsi nanyoola kukhaniafu kutsowu/kukaali.
Kuuka sakana khuloka,khutsuba ni khukhupa bilasilo ta.
Paapa aloma ari liloko lireera khulomana, ni khubiyanila.
Ingo khwabayayo tsingokho, tsimbaata ni matuuyu.
Khwisomeloe lyefwe, khusoma khubaala,lusungu ni diini.
Musaale wase walomele ari tsimwaanyi tsabolele naabi.
Kukhu ali khuloma ari khulye kamamwa/kamarofu.
Nga bashyo balobele khukhwiynyaha ni nawwe lwashina?
Babikhali be khushisitsa shefwe bali khuyeta mayi khukyesa kamaemba ni buulo ukhwaama mu kunda.
Umusani wase atsya khubimbila intsu bunyasi bwe lubembe.
Umubeetsi ali khubeetsela be limsomelo tsidesiki.
Waalyakho tsinyanyi tsesi batekhela mutsamunyu?
Unyaala khusuuta ibuutu ye kameetsi khumurwe?
Umuleekeli wawonele umusinde ukhesinga mushibiina.
Khulikhutsya khumikholo kye bugoole/bukoole.
Babaana bafura bukali bakhusasula tsinusu tsesomelo ta.
Khootsa ni ba  mayi berekeheele khutsya bukyeni.
Babaandu khusyalo shefwe barambisa naabi ipunda ni igaali.
Khuli khutsya khukyendela khunyatsa shalelo.
Umukyeni umukhulu ali ukhwitsila mu'ndeke khunyanag ye kumusi.
Babandu bingisile iloore,ibbasi ni ingamya khu fweri yaabyambusa byosi.
Umukoko wase bali khutysa khumwara busa ne barusemo umwaana.
Ise inyala khukhalisa lukuuto/luguudo senyene ta.
Bawuli befwe bakhukulile tsiambyulensi tsitaaru.
Khootsa wamiilisa kumukunda kwesi atsya khubyalamo mayito.
Umukuuka ali khurona I ripooti iye bikuuka byosi.
Londelela bubonero ni kamakambila ke khu lukuuto/luguudo.
Umukangi wanomele khulya bilyo binyala byatsisamonkamafuki.
Babaana be mu'ngo mwa kuuka bali ni tsisambo tsindayi.
Tsingururwe tsamalilewo tsitsu tsebabaandu khushyalo.
Bakyeni batsya khukambila babaana be khwisomelo.
Khuli ni lubusano lwe khukhwisawo lukoosi khu shaalo shefwe.
Bananu bali khukhwinyayila mu shisaawe sha kuuka?
Khuli ni khurambila atwela nga be famile/mu'ngo.
Naanu ukhuwele bunyala ukhwikhala khundebe yase?
Bakhulakiile khusomba kameetsi tsibbutu likhumi.
Bapolisi bali khukhwitsa khuknanikha isi babaana belisomelo.
Umukhaana elile khukhwinyaha lingooti lya mukoora kho.
Shyaba shiangafu khumanya uri babaandu bano banyala khukhwawukhana.
Balekeela babaana baabwe khukana weele ni khumwisaya.
Bamunyoola ali khukhwikholesa nga uyaba kamapwondi.
Naanu isis baronele/bawandikhile imabaluwa yino?
Umuroni namwe umuwandisi usindikhile burone/buwandikhi amila wa?
Ibbaluwa yaronebwila/yawandikhilwa mu shirimba shina?
Babaana bakana barangirisi babanyonyole bulayi khu bye khulya.
Cimicungwa kya luluma lukaali. Kyikana khwakholamo byekhunywa.
Unakana khunywa caayi uwe kamabeele namwe umukhalu?
Umusinde uyu arona/wandikha bulayi ne wakhumanya khusoma ta.
Nyowa usomememo bibibaaso byesi waandikha isabbiti iyawa.
Babefwi bakhalile kyimirumba kya paapa bakuulisa.
Kumulilo kwaambile shitsakha ni khisaali byosi byaburukha busa.
Nashitsolongo akhupilisa naabi babandu khuba be lukoosi.
Ulikhutsya khurekeha Khurona shilomo sha leleo?
Wamwene andikha bikhulu bibindi biamba/bihamba khu shisolo mushi saali.
Nabwayi akhupilisile babandu khuba ni tsisambo tsindayi.
Akhali bimuli,mbawo shishindu ishindi isi itsukhi ilya ta.
Uli khutsya khurona lukano lufwanisa ni khukhwaeukhanisakhu baandu nawe bibindu bibili.
Basaale nimwisyende ambi mureekerese byesi mwibilila.
Khutysa khufwananisa bikholwa byekhaale ni bye anahari.
Bikholwa bikholwa bikhale byakila babandu bamenya mu lukoosi.
Paapaawe umusaani umukali khufuura basaani babandi.
Khootsa ali umwela lwekhuba akabakho byesi ali ninabyo.
Tsirangi tsyatsya nga tsimulikhilila lwe kumuumu kumukali.
Khootsa wawele umwiwana tsikhaafu tsisesaba.
Umwana yu iyambilisa nga nambashese/nambakhese.
Mumalekeelo kafuura bukali balekeeli bakhola bye khusomelakho.
Lwashina wibasa uri khukholela atwella shinyala shayeeta?
Khalawo lulyaini ukhwokesa isi bibyowo byakama.
Unyala khutebeelesa shesi  indi khukhwibasa?
Balwaale bali babeyembelefu khulwe kamalesi khukora.
Khuli khutsya khusomela atweela ni babaana ba senge.
Lukano lwase luli ni'ndakikha,ate ni'ntsakamo indayi.
Ifula namatoolo yakhupile yayila bilimwa bikaali.
Bebuwuuli bali kana khuwandikha kamasina kefwe.
Khushalo khwefwe khulini shisolo shesi baalanga bari ifubu.
Bakhulu be mu kafumende bakana naabi ingusi ne bakhuwa kumulimo.
Umukhana yo naye wananikha khulya ni khunywa intsaka.
Kukhu ali khutehela inyama mu saatsi/itsamunyu.
Ingana khumanya tsisawa tse bakyenei batsakhwitislakho.
Nabwayi wefwe wa langilile ari isabbiti yino ingwalaafu.
Khuli ni suubi khuri babaana befwe banakobola bulayi.
Khuli khutsya khwemba kumwenya kuruuya weele.
Bakhulu be mu kafumende bali khukhwitsa khukhola khubalilia.
Maayi atsya khukabanisamo inyama abandu babili.
Umukhana yuno wakhumanya khusoma wade inyukuta indwela ta.
Isolo iye mukyewa iye kamakondo kamamali ili khutimisa babaandu.
Umukhasi yuno wokesanisile tsisambo tsewe tsosi.
Bahesanwa befwe bama khusyukhulula kumulambo.
Paapa ali khukhwitsa khukyeniyila ikanisa ye bakatuliki.
Tsinanga/tsingubo tsindayi utsi nyola mukhataale.
Umurangilis we babandu alikhutsya khukanikha isi babandu.
Babekhali be mu shisintsa shefwe bali ni lukoosi.
Inga ukana tsingeni ,uli ni khutsya mukhataale.
Uli ni khulhwakamisa khukhwiba bibindu byabene.
Bakhwakamisa khutysa mwisayilo/mukanisa.
Basaali basasulila babaana bawe tsinusu tse bilyo.
Khurambisa kumurwe ni bitsilakho bya burawa khutikiya shishibaaso shikhulu.
Umukhana yu ali khutysa khwilamo mushibina she kumusafu.
Umurangilisi we linambo ali khukanikha ni basilikhale babawumula.
Kuuka ali khukhupilisa betsikhafu boosi khuba atweela.
Umuroni/umuwandisi we sintontome(tsipowemu) watsile.
Itsya khukhurura bisaala ukhwama mu shisaali.
Paapa nabwayi ali khukhwiyongela busa ni khubulila.
Imbeba yama khulumukha khukhwama mwilowo.
I khuli ni babaandu bakhuyeta khukyesa kumuceele ta.
Ukhebilila khukula kamafura ke khukhwiyaka ta.
Khuli ni khukhwilosela khukhola bilayi isi babaandu.
Nga balikhukaba bilyo,banyowa balondamo besi bamanyile.
Tsindagano tsesi bakukhu bakhola tsikhusumbuwa.
Bafuura babyala bilyo mu mwesi kwa nakhumitsa.
Bapolisi bawambile babefwi be kamasanyalazi/kumunyakasi.
Khuwambile atweela ne khutsowatsowanise shikuuka shefwe.
Uli ni khurambisa lukhalala lwe khukhwishebela.
Babekhali khushisitsa shefwe bafukilisa khungoona nayikonto/nayikote.
Umusetsa wase afuurirakho kyimyakha kitaaru kyonyene.
Uli nikhukhwilamo birembo byesi bakhureba byoosi.
Umunamawulile ali khutsya khukanikha nibasaali.
Basiya bo bali khukhukosasa bari ne khukhalaya ta.
Uli khutsya khukhwikhakamo khusoma bulayi.
Nga babetsukhulu ba kuukhu bali ni tsisambo indayi.
Uli ni khukhwibirisa bulayi mu'ngo mwa bene.
Shiina shinyala khukhuyeta iburangisi nga itsaala yakwile wo?
Nashitsolongo wefwe akhufuka/ukhurangilila bulayi.
Itsya khwiyongela khusoma ibaluwa iye khataru.
Umwawule wefwe akhupilisa babaandu khuwambakanila atwela.
Indi ni khukona nga namalile khwara mwoko yo yesi.
Balekeeli be ddini bali khutya khunanikha khusomesa.
Kamatoore ni kimisyebeebe kilino mayito kyayakha.
Naabutile tsimwanyi tsitsola tsisawu likhumi.
Basaanibali khupanga tsisawu tsa nashimya khuloore.
Mu biseela bye'fula khunywa kameetsi kamacafu.
Barangilisi balomele babaana khula khulekelas basaali ta.
Tsikhaafu tsili khulya kimisakusa kye kamatoore.
Shiwalukho shirerewa ni khaukha khakhama khubindu bicaafu.
Nga khusoma khwaweele, ikhatsye ni yaya mushirimba.
Umukhulu uwe balabilizi ali khutsya khkyeniya mukanisa yefwe.
Utsya khusomela basho shisintsa sheipowemu yowo.
Umulabilizi ali khukhupilisa babaandu khuba be lukoosi.
Akhali bimuli,mbawo bibindu bibindi isi itsukhi ilya ta.
Batekhatsaka kamayiya nga bali khutsya khukhwa.
Khuli khubuta bitunda birobe khukhwama khushisaala.
Tsirangi tsyatsya nga tsimilikhilila lwe kumumu kumukali.
Nabwayi warerere tsikaadi tse khubatisiwilakho.
Bali khutsya khubesa kho kimikhono khu sabbiti.
Iwe n'uba nga ukabila bataambi, ukhafuura ikhoombi ta.
Kumukhono kwoowo kumunyeletsi kukhamanya sheesi kumukhono kwoowo kumulayi kuli khuukhola ta.
Khuukana khwoowo khunyale khunyale khuuba khwe mu shimoonyo.
Lwekhuuba iwe niye uwabuumba bibiindu byoosi.
Nabuli mukhasi akha khukhwisamo lukoosi umuseetsa weewe.
Khali umenyilewo woolisa khuubona khu baana be babaano boowo.
Ukheyembelelatsaka bye kumukaamba ta, lwekhuuba shifukhu she kumukaamba kane shiyembelele bi byasho.
Ukhaboolelakho umuundu yeesi shishiindu shoosi ta.
Umuundu ali nisho shiina  nio akile iwe wiile khumwiinaanakho.
Uli na bunyala shiina bubukhukholisa bibiindu bino.
Shiina kila ise maayi wase aamaamba ise khu bikele byeewe.
N'ushuukhe khumukhono kwoowo kumunyeeletsi.
Shiina kila ise ikhafwiila muunda ya maayi wase.
Baawetsekheleele kamani sibashinyalisa khukhwiima ta.
indi ni baabana bataru, bakhaana babili ni umuusinde mutwela.
Buli lunakhu ninyuukha sawa likhuumi na tsibiiri tse kumutishinyi.
indi Khukhwirengekharengekha khuutsya ibuulafu.
Imbuka ikyiindi itsya khuukona sawa tsirano tse shiilo.
Nga ifula yamalile khukwa , Kyimihurura kyananikha.
S'alikho ni khuurya khwoosi khwe baasiku beewe ta.
Bibiindu byeesi umuseetsa yo akhola bili bilayi naabi.
Akana nabi khuukhwinyaa kimiinyawo kiminyalu.
Khayo ise ikhuboolele iwe bibiwaamba khu koonya.
Italaanyi ili ni kameeno kamaleeyi ni tsimooni tsayo tsireera khukhwiyembeelela khuukali.
Khu shibala khuno buli muundu ali ni khuraamba ni kamaani.
Shiina kila iwe undakho ise umuliindi buli imbuka yoosi?.
Inga indi khuukona, ifuuna kimirooro kikindereera khukhwiyembeelela .
Umukhasi iyo akanikha naabi, naanu unyala waamwakamisa.
shiina kila iwe uweentselesa buubi bwonyeene bweesi ise ikhola.
Mbekho kamaleeya, nabutaama, kumusheele ni busima.
Kuno kukhola kweshiishenda nga biba tsikulukulu tseewe.
Mungafu tsaase, tsilimo tsindayi ne tsindala tsimbi.
Ali ni Kyimiko kamakhumi kataru nakyirano kyebukhulu.
Umuloosi yo ali ni kyimiko kamakhumi shenda na shenda kye bukhulu.
Bakhaana bali khukhwemba kyimyenya kimilayi.
Barangilisi beefwe bakonele busa nga babaandu balikhufwa.
Khukhwama isalikha nakhubonatsakakho tsifu nga tsi ta.
Khuli nikhulinda bubwongo bwe babaana mu mbuka imangaafu.
Mwaakha mukhakekho mube nga niye umweene nali.
Waawaanayo bulamu bweewe khulweefwe nga shiwaanwa.
Ni mulekheyo khukhwimeesa ni busela,bubunyala khubahesa.
Iwe ufukiilila uri inyala khuukhuwonesa.
Ifwe abe kwakhubonetsakakho shishiindu nga shino ta.
Aryo nabona kamatuuli ke babaandu, waabawaambila shiisa.
Bye khuukyesa bili bikali ne babakyesa nibo bakyeekhe.
Yesu walaanga baleekelwa beewe liikhumi na babili.
Wabawa bunyalaa bwe khuwoonatsaka kimisaambwa kimibi.
Khuwoonesatsaka buli ndwaale na buli butsiina bwoosi.
Inywe mwawebwele busa nga mbaawo sheesi musasuule ta, ni nanywe muryo ni muwanatsake busa.
Umuraambi akhila kumukheemba kweewe kweebyo bibimwakhila.
Ne mu buli shiriimba namwe shishaalo sheesi mwinjilamo.
Umuundu umulayi ali ni khukwakaanila bakyeni.
Ni muba nga mwinjila mu ntsu, musheesatsaka abo babakilimo.
Ni musisakulekho lufuumbi lululi khu bikyele byeenywe.
Banakhuwaamba bakhuwaaneyo isi tsimbuusano tse bawuli.
Ba mukhupile tssimiimbo liikhumi na tsibiri khulwe bubwiifwi.
Mbaawo shishabiimbiwakho shishikhalibonesebwa ta.
Mbaawo umuleekelwa ufuura umuleekeli weewe ta.
Ise sheesi imbaboolela mu shilima, mwakha mushilomatsaka mu lubula.
Ne inywe ni litssuune liliili khu mirwe kyeenywe lyoosi lyamala khaale ni khubaliwa.
Ni basiku boowo babafuura buubi kane babatsake be mu ntsu yoowo.
Buli mwana akha khuukana paapawe ni maayiwe.
Iwe niye uyo isi khuliindilila uli khukhwiitsa, namwe khuliindilileyo ukundi.
Nu tsye uboolele paapawo byeesi uboone ni byeesi uwulile.
Ne ali ni khabi umuundu yeesi ukhantsikanakana ise ta.
Ibo babakwaara tsingubo tsitsinyenanyena bamenya mu lwaanyi lw'omuyiinga.
Mukhawatsakayo bujulisi bwe bubeeyi khu basheenywe ta.
Mukhekoomba khukhwitubaasa n'umukhasi wabeene ta.
Ne ari shiina kila khwisungulaa khweerera khuufwa.
Biwuukha bibiilikho tsindaha byoosi bili bye mbikho.
Mukhalya inyama iye shishaayo sheesi munyola nga shaafwiile shonyene busa ta.
Busheele muli ni khukhwisamo Umukasya Wele weenywe lukoosi.
Babaandu babaakobola khukhwaama mu bubowe balikho bombekha intsu.
Baatsya baakulilila babaandu khuubona bari bukhaasisa kumulimo.
Mulakile ambe ise tsimbaawo tsye khu khwoombakha.
Khayo khurakikhilewo anariha khukhwoombakha.
I nawaamba babaandu batweela imbaare inyuma we litikiiyi.
Nashiryo baakholela atweela luwomelo khukhwibwakala Uganda.
Baasiku beefwe baawulila bari ifwe abe khwaamanyile luwomelo lweesi abe balikho.
Abe ise ndiisa babaandu shitoondo shitweela ni kamakhumi karaano muungo mwase.
Wele khali ambeele tsikhabi khulw'ebyo byoosi byeesi ise ikholeele babaandu baase.
Shakhuyilila ifwe biifukhu kamakhumi karaano na bibili.
Isi ibo boosi babaakhakakho khukhuundiisariisa ise.
Asiindikhatsakila ise tsibaluwanga akana khube basaale.
Mwakha khuuloondelela sheesi musuubisile khuukhola.
Bali babaandu bikana bibili,shitoondo shitweela ni kamakhumi musaafu na babili.
iwe ni wiloosele khukhwookesa khuukana khwoowo.
Lwekkhuuba mwiiwe nimwo mumuuli isebele iye buulamu.
Bakhupibwile aasi nga sibanyala ni khukhwinyukha luundi ta.
Iwe n'ulekhatsake lirima ni khukhwikhalalisaka.
Umwiifwi iyo imbuka yeewe yaamuweelekho.
Bibiindu bikyeekhe byeesi umuundu aba ni nabyo.
Indi umumiliwu nga tsingubo tsye mu matirisa ke mu lubili.
M'ukhandekelesa khulwe khufwaana khwe shikhoba shase ta.
Luno nilwo luukano luluukanikha khu bye khuukana.
Baasilikhale babaalinda shiriimba shilo bali khu muweentsa.
Naamwoomeleekho nga singana naamulekha waatsya ta.
Inaayila umukhasi wase ingo isi maayi uwusaala ise.
Naamwookeseele intsu  isi ise nasaalikhilamo.
Maayi weewe waamalile khuumukwaarisa tsingubo tsindayi.
Kumwooyo kweewe kwiitsuyeemo kumwiikhoyo kumukali.
litsuune lyoowo lishina busa nga lituuli lye tsiimbusi.
Kameeno koowo kali kamawaanga naluundi kaalekhana buulaayi.
Bubuuma bweesi iwe ukwaara mu milo bwaamiliha naabi.
Inaaba ibweene iyo khukhwoolisa inyaanga n'iirura.
Yiitsa khurure khu lukiigi isi tsitalanyi ni tsiingwe bimenya.
Imbaawo shishiindu shishiidi shishiiwunya buulayi shaakhwoolela iwe ta.
Kiminwa kyoowo kyaanula busa nga kikiilikho bubuukhi bwe ntsukhi.
Kumukuunda kwoowo kulimo kimisaala kikikhali mitweela ta.
Iimbewo khukhwaama imwaalo ni khukhwaama ingaaki ili khu wuutsa.
Naroora ndi umukanwa wase alikho akhoonyaka khu lwiitsi.
Kumurwe kwase kwatorire khulwe buunyifu bwe mu shilo.
Ne ise abe naamalile khaale khukhwiyabula tsiingubo.
Abe waakhaweentsa mu baandu kumukaanda mutweela s'unyoolamo ukuundi uuli nga niye ta.
Uli ni kamaani nga liiye liliili khuutsya mu busoolo.
Baakyelama b'omuyiinga boola kamakhumi kaseesaba(60).
Ali niye yeenyene umwaana umukhaana muunda iya maayi weewe.
Ifwe khukana khukhuloleelele iwe nga n'uushina.
Khutsye kumutishinyi naabi khubone oba nga biimuli byaarakikhile khuutsowa.
Ise naakhubikhila iwe bibyaamo biinulu bya buli shikuuka.
Ikhaba kameetsi kakoola karyeena, sikanyala kaasimisa kumulilo ukwo ta.
Ifwe khuli n'umukooko ushiili umukyeekhe naabi.
Lwashiina kila mwiloosela khuukana khuufuna shiitaambiso.
Babaandu banaambo boonakisa buli shiindu shoosi sheesi babonakho.
Mukheelayo luundi khukhwiyikina umuundu buundu busa ta.
Babaana bo bakyeendaana busa khukhwaama mu shifwo shitweela khuutsya mu shiindi.
Ne singene ibewo injawulo ingali nga ni shaba maakiboole ta.
Kimilyaango kikinjila mu buli ntsu baakikhomekhele.
Shibala shilikho shitilyaata busa nga umuundu unyweele  indali waameela.
Wele waakwiisile aasi abo abe babeyiingayinga.
Nga tsisakya tse khu bisaala tsoomele, tsifunikha tsakwaka aasi.
Shimuli shilikho sshiwululukha, shilikho shiwakho bumiliwu bwasho.
Shiriimba isho shaayimikha khu ndulo khwe liiloba liilayi.
Liikono lyoowo lifwaana nga liikono lye kumusaambwa.
Abo boosi babaamwiyikina niye batsya khuswaala.
Nga umuundu wakwiile aasi s'anyala wenyukha luundi ta?.
Ari inywe munyala muryeena khuuloma muri inywe muli babaandu baakyesi.
Boosi bali kumuluungo kwe khuufuna biikali akhali bwangali ta.
Kamakhoontsyo kaawe kafwaana uri kakaakhalimwo butsiina ta.
Manya nibo baswaalakho lwanyuma lwe khuukhola shishiindu she mbikho nga shino?.
Lekha khwiibuuse atweela khutime khutime khutsye.
Lwashiina inywe muminyaaliile umuukhuulu weenywe.
Babaandu ibo biisaaya bifwaani bye ba wele be kamanaambo.
Ni babaana beefwe beene nabo baakhururirekho baweelewo.
Lwashiina kamanaambo ke baamali kambaasa bye bisaayumba.
Umuseetsaa iyo aambaasa bibiindu bibikhalimo ta.
Khakhwirusekho buuwuli bwaabwe, khakhwiyabule kiminyololo kyaabwe.
Tsinengekharengekha tsaabwe tse busoolo tsaakhasisiwile.
Ari n'unoombe ise shishiindu shoosi sheesi ukana ni nase kane ikhuwe .
Aaraambisa imiimbo iye shiibya khuukhupa babaana.
Rekeeresa khuulila khwe babaana bakyeekhe ubayeete.
Khulwe khuukana khwoowo khuukali kane ninjilatsake mu ntsu yoowo.
Baabiifwi n'ubakhalile kumusaango luundi ubawe shitaambiso.
Kumuwoyo kwase nakwo kwetsuule kumutambo kumukali.
Lwekhuuba babaafwa sibanyala khuukhuushebulila iwe ta.
Bumoyaani bwaabwe bushuukha bwaabakobolela babeene.
Mu bilomo byeesi bakanikha byetsuulemo khuutsuba.
Webiimbiliile mu moni s'atsya khukhubona ta.
Mu boosi babaakhola buubi mbaawo namutweela ulikho ni kamakyesi ta.
Nakhuulondelela tsintsila tsaabwe tse bituluungu ta.
N'ureke khukhuru khwoowo uwulile byeesi ise ikhulooma.
Ali busa nga italanyi inyana iyirekekhile khuutyeenuulakamo isaanyi yayo.
N'ubawe bibiindu biikali byeesi iwe wabangoonangoonela.
Kimiboolo ni kimiboolo kye babaandu kili khuukanikha khwiiwe ni byeesi ukhola.
Ukhalekelesa byeesi maayi woowo akhuboolela ta.
Yiitsa khutsye khutubaane atweela khwiire umuundu.
Yiitsa ukhwitubaasekhoo kane khukabanane byeesi khunafuna.
Ukhatsya waalondelela babaandu babaafwaana nga abo ta.
Nibo sibakyelewakho khuukhola shishiindu shiibi ta.
kane naafwe khufune bye buyiindifu bibikhali bitweela ta.
babaandu baasilu kane mwiiloosele muryo khuukhola  bye buusilu.
Ise imbeele nga imbekhuunga ne inywe mwekaana khuurekeeresa.
Nikane mube nga muli mu biwaangafu kane imbatsekhelele busa.
Bali khuububukhana khulwe buukosi bwe kamaani buboolelekho.
Mwalobela ilala khuuwuliilisa khuukaambila khwase.
Babaana beewe bekaanile khuumurekeeresa nga abareewula.
Umwaana yeesi urekeeresa byeesi paapawe aloma kane abe buulayi.
Mu khuurya Wele nimwo mumwaamamo kamakyesi ni khuumanya.
Mbaawo umuundu utsyayo waakobola nga ali umulamu ta.
Kyeenda nga uloondelela she khuubonelakho she babaandu baalayi.
Iwe uli ni khhushebulilatsaka biilomo byeesi wiiyikile .
baakhuumanya shiina sheesi batsya khukhwituyakho ta.
Waakha witsililiise byeesi kumwoyo kwoowo kwambaasa.
Nga nuutsya, ukhanyukanyuka waarura khu mukhoosi ta.
Itsye khumukhono kumulayi namwe kumunyeletsi.
Kumukhoosi kweesi akyeendelakho kuli kumukhoosi kwe khuufwa.
Naaswaalilie mu moni tse babaandu babaabusaane boosi!.
Lwashiina iwe uyilibwa ni khuukana khw'omukhasi ukuunddi uli malaaya?.
Umwaana umusili areerera maayi weewe kumutaambo.
Buyiindifu bweewe abuufunila mu ntsila tsiimbi.
Umwaana uwe kamakyesi atsya waakyesa biilime.
Umuundu ukyeenda nga etsiliilisa akyeenda buulayi.
Ukharumanatsaka umuundu umutoro khuukhukholela kumulimo ta.
Anyweeye she khuunywa shirafu shaamutsiinisa kameeno.
Mbaawo unyala waarusawo umuundu umukwalaafu mu shifwo sheewe ta.
Baasilu bakanikha buli mbuka biilomo bibitsiinisa.
Yiitsiliilisa mu byeesi ukhola ni mu byeesi uloma.
Ukhaaraambisa iminzaani ilyakhana babaandu ta.
Linaambo lihela lwe khuutaamba baaraangilisi be kamakhula.
Khuuwula mu busoolo shikanisa khuuba ni kamakyesi.
Alikhuutegaala busa wafwaanile umuundu uuli khu nyaantsa.
Ukhaaraakikha khukhwaambaasa bye bumoyani ta.
Ukhesisibasa waalekha khuukolomosa umwaana woowo ta.
Ukhasyeenda kamaassiintsi khu lwaakha lweesi baamala khaale khuurawo ta.
Ukhenjilila liiswa lyaabo babaali baafuubi ta.
Libuba likhakhuwaambila babaandu babaali baboonaki ta.
Ilala iliyo kumwiyikino kwe shiwaanwa iburaangisi woowo.
N'uwonese abo beesi bakhaliile kumusaango kwe khuufwa.
Ukhetubaasa khuubo babaali banabumiinyi ta.
Bino bili bilomo bibikanikhibwa ni babaandu ba busyeele.
Shishili shiilayi umukayi khukhwiikhupila lubeka lutweela ta.
Umukayi ukhalila umwoonaki kumusaango kukumwaakhila bibiindu bimutsiila buulayi.
Ureekekhe buulayi buuli shiindu she mu mukunda kwoowo.
Ari intsya khumusasula lweesho sheesi akhola khusiise.
Intsya khumusasula musaambo inyene isi aashikholamo.
Lirima lyeewe lyaarafuwa ni buurafu bweewe bukhulekha waasaamiliile.
Ukheyiingayiinga nga uloma uri kane woole khu shifukhu she kumukaamba ta.
Khuukanikha bye bubeeyi uri nio ustiinise babaandu shimanyisa shiri waababiyila.
Bistsubo bibikhali bibyoowo sibikhuwaambakho ta.
khanywiinywi akho khapaamburukha nga khafulaafula.
siinga wiilamwo shireebo she buusilu sh'omuundu umusilu nawe ufwaana busa nga umusilu.
Mbekho kamafura ke khukhwiyaakha kakawunya buulayi.
N'utsye mu ntsu iya waandaayo bakhuuwe bilyo.
Kumulilo nikwo kweesi baraambisa khuupyeelusa izaabu.
Uli ni khuulolelela kamakheese koowo ni tsikhaafu tsoowo buulayi.
Waakula liiswa khukhwaama mu mapeesa keesi afuuna mu khukulisa tsimbusi tsoowo.
Unyala waakhola bikwaaro mu bwooya bwe kamakheese koowo.
Iliwo bibiindu bitaru bibiikila shibala shaanikina.
Enyukha nga antsye ashiili mamilimili naabi khuuraamba.
Buli muundu ali ni khuukhwemba kumumweenya kwe linaambo.
Umukhasi umuuhaangafu shiina shishikhukwaariisa imbaale.
Tsiinusu tse asaaba niitso tseesi amuuwa.
Shiriimba sha intsula babaandu baamiinyi luundi baakhawulila ta.
Babaana beesiinde baasutile buyiingo bali khuutsya mu busoolo.
Baarawo biifwo byaabwe byeesi baliilamo biilyo.
Biibi byaabwe byaabahaambisa tsisoni tse biilo ni biilo.
Umukhulu waabwe waabaraangirira ni  kamakyesi kamakali.
Mbaawo n'umuundu namutweela uramilewo khuusiikha umufu ta.
Ifwe ari khwekyelile busa she khuukhomebwa.
Khu lwashiina babaandu bakali baakhwibotokheleele.
Nibo buli mbuuka bakhutsekhelela luundi bakhutyaabila.
Boosi bafukiilisanila atweela ni kumwoyo mutweela.
Khwaafunile babaandu babatsye khuusiikha umufu.
N'ubakhole baashimanye bari iwe niye uli ni kamani.
Umukhasi iyo naye waayombekha awo isi aliindila babaana beewe.
Niye aakanikhatsaka isi bali nga ali mu ndeebe yeewe.
Baraambi beewe baawulilatsaka bilakilo byeewe byeesi aabawa.
Neenga wabeelatsakamo bireebo byaabwe byeesi bakhuureeba?.
Kane ise imeetse abo babaali babeyikinwa mu shibala.
Singane ifukiilile khukholakana ni babaandu baabi ta.
Silisa buli muundu sheesi uli khuukhupa liyoombo.
Buwuli buno bwaliima kimikhoosi kimikali mu shiriimba.
Umukhuluundu uwe linaambo ali khwiitsa mu shiriimba sheefwe.
Unyala wakhuulekha khwaatsya isi khuutsya?.
Khuukhatsye kumukaamba khuubona batsiinwa mwikaanjilo.
Umuseetsa ukuliisa kamatoore wabiriire kho aano?.
Batsiile khubyaala nabuutaama mu mukuunda kwaabwe.
Babaandu babaama ibwaamanyaanga barafuuwa naabi.
Namufweeli wahaambile buli aandu ifula itsa khuukwa.
Kamanaambo koosi ke bamaali kafuukiiwa bubi naabi.
Bawuli bali ni khuwuliilisa khukhwilootsa khwe babaandu .
Ukhaandusawo ise ari nga ishiili khusaakhuliwa ta.
Khukhwaama makiboole iwe  weenyene niye uwarawo kumussiinji.
Wele wase niye uwuumbonesa ise tsindwaale tsase tssoosi.
Kameetsi bakareerawo lulwaakha lweesi kakhanyala khuutuuma ta.
Waatsoowesa bunyaasi bwe tsikhaafu tseewe.
Mu misaala ikyo binywiinywi byoombekhamwo biiswi byabyo.
Nakaaka naye ombekha biisswi byeewe mu misaala .
Tsimbusi tse mwirome tsimenya khu njiinji tsindeeyi naabi.
Tsitalanyi tsinyana tsibuutsa nga tsiyiima she khuulya.
Babaana bakhaana batsiile khuweetsa biilyo byeesi khunaalya.
Tsitalanyi nga inyaanga irura niitso tsiilayo khuukona mu mafuluma kaatso.
Babaandu batsya buli busheele khuraamba kimilimo kyaabwe.
Balekeeli babuumba bibiindu biikali naabi mu makyesi kaabwe.
Iliwo inyaantsa ili imboofu luundi imbalaayi luukali.
Shibaala shaayitsulamo bibuumbe bibikhabalikha ta.
Mu shibaala mulimo bibiindu bibiili biboofu ni bikyeekhe atweela.
Khu meetsi khulikho tsimeeri tsitsikyeendelakho.
Tsiingokho tsakhuliindilile iwe khuutsiwa biilyo.
Baakaanji bamuuwa buulamu bushaakha khu shibala.
Lekha shiriifwa sha Wele shibewo biilo ni biilo.
Khayo babiifwi balekhe khubonekhakho luundi ta.
Ni muboolele babaandu biilayi byeesi buwuli buno bukholile.
Shiikana mwakanikha khu biindu bye kamakaanga byeesi umwaayi akholile.
Khaloosi khamiile Ikenya nga khakuumbula ikiita.
Iwe waayibiimba shikwaaro shiwaanga nga malaayika.
Waayombekha tsiingo tseewe khu ngaaki khwe nyaantsa.
Imbewo yaamuwaambiile ari akan inguubo isiiro.
Kumulilo kulu khuutindiima  lukaali khu ntsu.
Abo boosi babaanganikhakho bibiindu bibi ise mbaawo sheesi nabaakhola ta.
Umuloosi iyo niye wasiima khuutsuba babaandu babaandi.
Babaandu babaamubaantsa betsiile khuunyaka buli shiindu.
Khali babatimisile khukhwaama mu makubili keesi bamenyamo.
Babaandu bataambi bakyeendana nga basabilisa busa biilyo.
Baantsibotokhelela ise nga bakanikha tsilomo tsireera buubiiyile bwonyene.
Baakhola khusiise bibiindu biibi mu shifwo she khukhukholela ise biilayi nga ise ni mbakholela.
Beroboreere umukayi uuli umulyaanga abe niye ukhala kumusaango kwaabwe.
Bujilisi bweewe bubweene bukilile baamukhalila kumusaango.
Khali umuseetsa iyo afwiile khaangu arura khu shibala.
Ise kane isisimukhe mamilimili nga inyaanga ishili khurura ta.
Siina isho shishimiile khu luukiiji khuungaaki.
Lwashiina bakaana khubirira aango omuundu ukuundi.
Babaambayilisa ise betsusibwile ni khuuswaala.
Babaandu babeniinisa angaaki kane bawaambisibwe kamannganyu.
Ikhaba nga nibo batsuba, ne iwe n'ubawe tsikhabi.
Khayo babaaramile bamanye bari iwe wamweene niye ushikholile khulwe kamaani koowo.
Babaandu babaambonakho basiisikha busa kimirwe kyaabwe.
Khu lwashiina ise mba niye isi bekhalila khuukhoma.
Ise naaweelemo kamaani khulwe khuubuya intsala.
N'imukwaare tsiingubo tsi tsili tsiindayi kho niyo khuutsye.
Ni mubaalekhe batsye khuuba bali khuukana khuurera bisaayuumba.
Liiswa lyeewe ililiimo bisaala bikaali                                                                                                                                                                                          .
Niye arobolewa khaale nga shiibala shishiili khubuumbibwa ta.
Bona nga abonesebwa khu mbuka imalilisi yino khulwe bulayi bweenywe.
Khumufukiililamo khulwe shiriifwa sheesi Wele amuwa
Ni lweesho khufukiilila khweenywe ni kumwiyikino bili mu Wele.
Ne ise mbona ndi inywe mwayipyeluusa kimyoyo kyeenywe.
Ni muwulile bwa nngali nio mube ni khuukana khwa nngali.
Ni mukanane mwenyene na mwenyene ni kimyoyo kyeenywe kyoosi.
Bona bali khubonekha nga basaalikhile bushaakha.
Tsimiitso tsoosi tseesi babyaala tsakhubola ta.
Shiriifwa shaabwe shoosi shili nga biimuli bye mwirome.
Biimuli ni bunyaasi byoosi byeesi babyaala byaniaala byakwa byawaawo.
Ilomo yoosi iye basaali beefwe ibawo biilo ni biilo.
Ni ilomo yino niko kamakhuuwa kamalayi kakaaboolelwa isi muli.
Bakhaasi bakali bali ni bubeeyi ni kamakuto kamakali nabi.
Ni mufwaane nga babaana babasaalikhile banngaalye.
Itsu yoosi bakyoombeekha ni kamabaale kamasiiro
Buurume buno nibwo bweesi bakhuwa ifwe,naluundi nibwo bweesi khwababoolela inywe.
Umusaani uyo mu niye simulimo shishiilima na khafwiiti khoosi ta..
Lwashiina khuloma khuri khuli ni butweela n'enga khukyendela mushiilima.
Ni mukhakekho khukyendela mu buwaanga buli mbuka.
Kamafuki keewe kashibakyendela khumirwe kyeenywe.
Lwashiina inywe buli mbuka muloma muri simulikho ni bibyonako ta?
Bona buli mbuka khuba khwiwombesa busa fwabeene.
Umukhulu uwe lilekeelo ilyo ali umwiyikinwa luundi umukwalaafu.
Mus'iifwe imulimo bwa nngali nabufwiiti buri ta.
Niye kane akhwiyakhile ifwe bibyoonako byeefwe byoosi.
Babaandu babafuura baloma bari bashili khwonakakho ta.
Shilomo sheewe shiba ni shiifwo mu bulamu bweefwe buli isi akanikhila.
Lwashiino nisho shishikila khwaamanya khuri khwaamanya Wele weefwe.
Shino nisho shishinyala shakhuwaangasa ifwe shiri, khuli babaandu be muungo umwo.
Lino lili likaambila likhale lyeesi mwawulila khukwaama makiboole.
baleebe bona shishiilima shitsya khuwawo imbuka yoosi.
Inyaanga ilikho yaburukha nga nikholatsaka busheele.
Lwashiina muloma muri ari muli mu buwaanga n'enga mwabiyila babaandu babaandi?
Ne uyo yeesi ukana umuundu washe, aba ali mu buwaanga.
Mu niye mbaamo shishiindu shoosi shishimwituyisa ta.
Nga ukyeendela mu shiilima uba s'umanya ena esi utsya ta.
Inywe mwamanya uyo ubeelewo khukhwaama makiboole.
Babaana mweesi esi muli mwakha mwamanya paapweenywe ni maaweenywe.
Khwakkhupanile nu musiku khukhwolisa nga khwamumalilewo.
Basiku boosi bafuura bamenya mus'iinywe buli mbuka yoosi.
Inywe mukhemalila kimyoyo kyeenywe khuukana bibiindu bye shiibala ta.
Umuundu ukana shiibala aba saashiilimo ni khuukana Wele ta.
Bibiindu bino byoosi sibyaamile isi paapa uweefwe ta.
Shiibala ni khukkhwiwuuma khwasho khwoosi khuwawo.
Nawulila bari umukyeeni womweesanwa waase atsya khwiitsa shaleelo.
Babaandu bano baama mus'iifwe baatsya, ne mwilala sibaaba babeefwe ta.
Lwekhuuba babaandu bano baba nga ilala babaaba babeefwe, khali baraama ni nafwe.
Ne nibo bakhalawo batsya bonyeene ari mbaawo nga banyala bakhubiya ifwe ta.
Nashiryo inywe mweesi mwamanya babaandu boosi babaaba ni liswo likaali.
Mwamanya muri mbaawo bubeeyi bubunyala bwaarura mu bwa nngali ta.
Umubeeyi niye umuundu uwikaana buli shiindu.
Uyo yeesi uwikaana umwaana aba wakholile kumusaango kumukali naabi.
Ne uyo ufukiilila umwaana yeesi asaliile afuna tsikhabi tsiingali nabi
Ni bone muri ibyo byoosi byeesi mwawulila khukhwaama makiboole, birama mus'iinywe.
Waliyo babaandu beesi mbone nga bakana khuuborosa babaana baase.
Ne ana ari baananywe, ni mwiloosele muryo khuraamba nabi.
Khulekhe khuwaambiwa tsisoni mu moni tseewe nga wolile.
Inywe mwamanya muri umusaani uyo ali ni kamaani kamakali.
Ni mubone khukana khwa paapa nga esi khuli khuukali isi ifwe.
Ifwe bona bari ari khuulaangiwa babaanna be bahiindifu.
Shino nisho shishikila shiibala shalekha khubamanya ta.
Imunwa w'omkhasi umuyeyani ili busa nga lilowo lileeyi naabi.
Busoolo bwoosi ni khuulomana bitsuule mus'iinywe.
Kumuluungo kwe khukhikoomba kukuuli khuusoonanila mus'iinywe khwaama waheena?
Mwikoomba bibiindu n'enga simunyala mwabifuna ta.
Nashiryo mwakhalawo mwiire umuundu nio mufune tsinusu.
Inywe simufuna byeesi mukana ta,lwekhuba simuloomba ta.
Bitsilililwa byeenywe bye khuuloomba nga bili biibi naabi.
Muloomba bibiindu bari nio mubiraambise mu muluungo kweenywe.
Neenywe mwakhumanya muri khukhola busaale ni shiibala khuba nikhwo khurawo busiku ni Wele ta.
Buli muundu akhalawo khukhola busaale ni umuundu yeesi akana.
Umwoyo isi Wele akhuwa akhutseeta ifwe ni libuba lye khuukana khuukali.
Ne bubweela bweesi Wele ahaana isi babaandu nibwo bubufuura.
Nashiryo, ni mwiwaaneyo mube bawolu isi basaali beenywe.
Ni mukhupanise sitaani,  ni sitaani kane elukhe atsye.
Lwashiina inywe mwambaasila eyi ni neeyi.
Ni mube mu mutaambo ari ne lwanyuma kane mube in kumwikhoyo.
Khayo khuutsekha khweenywe khwikyele kumutaambo.
Babaana be mbuka iyi bakana naabi khukhwiniinisa angaaki.
Bebuulebe ,mukhakanikhatsaka khu baandu basheenywe buubi ta.
Khu lwashiina ukhalila umuundu washo kumusaango.
Ne iwe niye naanu ukhalila umuundu washo kumusaango?
Aso, ni murekeerese inywe babakana khuloma tsilomo tsiingali.
Khukhaatsye mu shiriimba kumukaamba khu bona basheefwe.
Kane khumaleyo kumwiiko mutweela , nga khukhola bye khukulaana.
Ifwe khwakhumanya buulamu bweefwe ni bukhaabe kumukaamba ta.
Ne iwe ubonekha busa imbuka ifwiiti iri ,lwanyuma waatamuukha.
Inywe khali mwaandilomele muri kane khube baalamu.
N'endi inywe she mukhola, mwiyiinga luundi mwekana busa.
Ne khukwiyiinga khwe saambo iyo khuba khwe bubwoonaki.
Mwamanya she khukhola ne mwalekha khushikhola.
Boosi bayiindifu ,ni murekeerese sheesi babaandu baloma.
Nga ni khwaboone umuufu ,fweesi khwananikha khukhupa kimibala.
Ingikhina yino kane ilye kimibili kyeenywe nga kumulilo.
Inywe simwaweele baraambi babaakyesele kimikuunda kyeenywe kumukheemba kwaabwe ta.
Bona baraambi nga balikho balila lwe kumukheemba kweesi mwabalyakhana.
Khuulila khw'abo beesi mwalyakhana nga khuuli angaki?
Tsilomo tseesi mubaloomela tsoolile mu maru kaabwe.
Buulamu bweenywe khu shiibala khuno bwabeele bubwitsuule kumwikhoyo.
Mwerire umuundu umukhosefu ukhali ni lomo yoosi ta.
Bona nibo sibalikho ni saambo iye khuubasoolanisamo inywe ta.
Ni mwikhalilikhe khukhwoolisa n'ibaliitsa.
Khwaliindile bibyaano bye lisuno bibyaama mwiloba.
Niye ekhalilikha nga aliinda babaana beewe khukoboola.
Waliindile ifuula ingiboole ni n'eyo iyiitsa lwanyuma.
Ni nanywe muryo nimwikhaliilikhe,lwekbuba mbaawo shifuura isho ta.
Baleebe khukhwiitsa khwe bakyeeni baafwe khuli aambi.
Bebuulebe mukhikiitsa basheenywe buli mbuuka ta.
Bibiindu bibi bibareerera busa khukhaliwila kumusaango ni Wele.
Ibo babekhalilikha khubalaanga khuri bali ni tsikhabi.
Mwawulilakho khu khwikhalilikha khwe bataambi?
Ne shiina shisheene shishaaba shitsilililwa shaabwe she khukhola bibiindu ibyo?
Nobona nga maayi n'okesanisa babaandu shiisa ni khuukana.
Ni mulomatsake tsiilomo tsiindayi isi basheenywe.
Iliwo umuundu yeesi mus'iinywe utaambisibwa?
Ni khuuloomba khuno khwakholibwile ni khuufukiilila.
Maayi khuuloomba khwoowo kane khuwonese umuundu yeesi umutsiina.
Bino byoosi byakholibwile ni khuufukiilila khuukali.
Niye mu busaalikhana bweewe aaba busa nga ifwe ni khuli.
Paapa weefwe aaloomba ni khukwiyikina ari ifula ikhakwa ta.
Khuutsya khuumala kimiiko kitaru ,ni kimyeesi kisesaba.
Naluundi aba wareerewo khukwiyakhila khwe bibyoonako by'omuundu umwoonaki.
Ilomo ikhulu mu baluwa yino nikhwo khukhwisamo basomi kamani.
Nibo buli mbuuka baaba bakubyeengewa naluundi bataambisibwa.
Umuroni yuno shino ashikhola nga ashebusa basomi kamakhuuwa kamalayi .
Ni lwe ilomo yino bafukiilisi bakhiile bafukiilile.
Bashimanyile ilala bari khuno khuli khukhakibwa khwe khufukiilila khwawe.
Balome bashimanye bari baliweebwa kumukheemba khu shifukhu sheesi alibonekhelakho.
Umuroni yuno akhupilisa basomi khumenya nga babaandu babaali balayi.
Iyi niyo inoondekhana iye bibiindu bibiilimo.
Ingoloobe akhuweela khuusheesa khuumalilisi.
Ibaluwa yino yaama isi babaandu babakana khuyila umwaana weefwe uwekhana.
Babaandu boosi babaawuyisibwa basalanila mu biriimba bikaali.
Ibo boosi bawulila mu yesu ,luundi bamiliisibwa ni kamafuki keewe.
Bubweela ni lukoosi bibe mus'iinywe mu bukali bwoosi.
Baleebe ifwe khakhusiime Wele khu lwa byo byoosi byeesi akhola.
Ifwe khukana naabi Wele khu lwe shiisa sheewe shikali.
Umukhulu uwe linaambo niye uwakhuwa ifwe lukoosi luno lwoosi lwe khuli ni nalwo.
Ifwe khwasaalikha bushaakha mu khulamusibwa khwa Yesu.
Bano bamaayi ibo nga nibameenya mu bulamu bwe kumwikhoyo.
Ne ni lwashino , kane ifwe khufune busikha bubukhanyala bwonekha ta.
Tsiingubo tseewe abe itsilikho lisaanda na litweela ta.
Inywe bona mwaliindibwa bulayi ni kamaani ka Wele.
khufukiilila khweefwe khulibonesebwa khu mbuka imalilisi.
Mwatsiinisibwa mu bye khukhakibwa bikali bibikhali bitweela ta.
Shitsiilililwa shabyo nikhwo khuukhaka khuufukiilila khweenywe.
Ikhaba ni zaabu nayo iwawo,ikhakibwa ni kumulilo.
Khufukiilila khweenywe khukhuuli khwe lisuno khukhufuurisa izaabu.
Ni khuukana khweenywe nakhwo khwakha khwakhakibwa.
Shikana mwabiira mubihaangafu ni manya mwikhalilikhe.
Inywe mumukana ikhaba nga mushiili khumubonakho ta.
Umukhulu ifwe khumufukiilisamo nabi khu lwe bilayi byakhoola.
Ise indi ni kumwikhoyo kumukali kwe shiriifwa kukukhanyala khulomewakho mu bilomo ta.
Lwekhuuba mulikho mufuna shitsilililwa she khuufukiilila khweenywe.
Betsiile nga baareebelesa ,luundi baawetselesa nga bakana khumanya isi ali.
Buli mbuka bakanikha khu shiwaanwa shino shishaba shitsya khubaweebwa.
Bakhakakho khumanya imbuka shiina , na saambo shiina isi akholamo bibiindu byeewe.
Baleebe nenjeeba khulwe bulayi bweenywe , niyo kyila babakhupanisa.
Bibiindu ibyo ari byeesi muwulila nga bibaboolelwa ni naabo babaababoolela kamakhuuwa kamalayi.
Bibiindu byeenebyo nibyo byeesi bamalayika nabo bakana khuumanya.
Nashiryo ni mwirekekhe kimyoyo kyeenywe, nga mwiliindila ilala.
Ni mureere ilala khukhwiyikina khweenywe khu bweela bubuutsya khubaweebwa.
Mukhayilibwayilibwa ni khukhwiwotooma khweenywe khukhwanyoowa khweesi mwaba nakhwo ta.
Ne nga uwabalaanga n'ali umukhosefu ,nanywe ni mube bakhosefu mu byoosi byeesi mukhola.
Ni mube bakhosefu lwekhuuba ise ndi umukhosefu.
Niye s'aromboora ta, ne akhala nga bibikholewa bya mutweela ni bili.
Ni mumenye buulamu bweenywe ano mu shiibala nga murya Wele.
Bona inywe mwaweebwa tsisaambo tsiimbi khukhwaama khu bakuuka beenywe.
Ni mulye biilyo niyo akile bibatsowese khukhwoolesa ni muhela.
Ilala kweeli munyala mwatsemakho mwandomela kimiloomo.
Ni bebuulebe mwamanya muli umwaana iyo ali ni uwewe ta.
Ni mwiitse isi Yesu , niye libaale lilamu lyeesi babaandu bakaana.
Mweesi mwayooma kimikhono muli busa nga kamabaale.
Bona, naara libaale mu khu lwaakha niyo imanye liiswa lyaase isi lyakaama.
Namanya buli shiindu shoosi shili musoonda iye ntsu yaange.
Libaale tsana lyeesi babombekhi bekaana nilyo lilyekyela likhulu lye musoonda.
Lulwaada ilwo nilwo luluukila baakwa nga babiraawo.
Babaana nga babireerewo betuya khu libaale ilyo baakwa.
Ikwo nikwo kumutaambo kwaabwe kweesi abe baakha batsyamo.
Betsiile ingoloobe khuboola bye kamakaanga byeesi baboone.
Wele umweene niye uwabalaanga khurura mu shilima mwinjile mu buwaanga.
Ne ari Wele wabayeeta ari mwamanyikha buli aandu.
Khaalekho simwawaambilwa shiisa ta, ne ari mwawaambiwiile shiisa.
Babaandu bakhaale abo balya ni babaandu, ne be mbuka iyi bali ni kumuluungo.
Bebuulebe bakanwa, ni mube ni kimyoyo kimilayi nga mukanisa buli muundu bilayi.
Imbekontselela nga ni muli bakyeeni ndi, mukhemanyilisa naabi shiriimba ishi ta.
Mukhewaanayo isi khukhwiwuuma khwe kumubili kukusoolana ni kumwoyo ta.
Tsisaambo tseenywe mu banaambo tsibatsake tsindayi.
Babaana bekhaana nimubatsake ni tsisaambo tsindayi niyo akile mumenye mubukwaale.
Bari ikhaba nga babawaabile lwe khukhola buubi ,kane babone buraambi bweenye bulayi.
Ni muwulilatsake buli buwuli bwoosi bubwarebwawo ni babaandu.
Umuyiinga niye ali ni bunyala khuuwa shitaambiso abo babaakhola buubi.
Ni musilise inganikha iye babaandu basilu babaakhamanya ta.
lwashiina bakhulu bakhaalekhuula babaandu beesi babikha mububuwe imbuka iyi yoosi?
Mukharaambisa lukoosi lweenywe khubiimbilila bubbi bwoosi ta.
Khuuba ni lukoosi isi manyisa shili muli ni miniliisa babaandu babaandi ta.
Buli muundu mu linaambo lino akha khuuba ni lukoosi lweewe.
Burangilisi bwe linaambo lino buli ni khukhwisatsakamo babaandu boosi shiriifwa.
Ni muryatsake Wele, naluundi mwisatsakemo umukhulu uwe linaambo lukoosi.
Inywe babakaanisi ,ni muwulilatsake bakoosi beenywe.
Ikhaliilikha butsiina bububiitsila akhali ilomo yoosi ta.
Buulayi shiina bweesi unyola nga waninakiliile babaandu baashyo.
Baakhupile lwe shishoonako sheesi ukholele,ne uli ni khukhaliilikha.
Uli ni khukhaliilikha nga utsiinisibwa lwe khuukhola buulayi.
Babaandu basiima nabi bibiindu byeesi ubakholela.
Umusaani iyo nga nafwa abalekhela she khuubonelakho.
Baleebe shakha mwalondelela mu bikyele byaabo babakhola bilayi.
kuuka uweefwe niye s'akholakho shishoonako shoosi ta.
Mbaawo uwawulilakho bubeeyi bwoosi khukhwaama mukhanwa mweewe ta.
Yesu umweene asuta bibyoonako byeefwe mu mubili kweewe khu musalaba.
Buli museetsa ,namwe umukhaasi akha khusuta bibyoonako byeewe umweene.
Afuuna kamakoontsyo kamakali khu mubili kweewe.
Babaana be mbuka iyi batiimatiima busa bakhumanya she khukola ta.
Ne ari mwakobole isi umwaayi luundi umuliindi we kimyoyo kyeenywe.
Balala khu nibo sibafukiilila byeesi buwuli buno buloma ta.
Babaandu bakali kane bakalusibwe lwe tsisaambo tseenywe tsindayi.
Buumiliwu bweenywe bulekhe khuba bwe khu ngaaki busa ta.
Buli mbuka bakhaasi bakana khukwaara bubuuma bwe zaabu.
Buumuliliwu bweenywe bwaakha khuuba bwe mukaari mu mwooyo kyeenywe.
Shiina shishokesanisa shili kumwoyo kweewe kumuwolu.
Ikwo nikwo kumwoyo kukuunyala khukhwitsililiisa.
Yino niyo isaambo isi bakhasi be khaale yeesi bakholatsaka.
Muli ni khukhwimiliisa nga muwulila baseetsa beenywe.
Naambasa mbaawo shishiindu shoosi shishibariisa ta.
Baseetsa nimube babaamanya nga ni mumenya ni bakhasi beenywe.
Ilekhe khubawo shishiindu shishishinjilila khuuloomba khweenywe ta.
Inywe mweesi ni mumenyatsake mu butweela buli muundu n'uwashe.
Mukanane nga be buulebe, mube be kumwoyo kumulayi.
Mukhasasulatsaka buubi lwe buubi ta,khuukhoma lwe khuukhoma ta.
Uyo ukana khuuba ni buulamu bulayi, aakha aliinde lulimi lweewe isi buubi bwoosi.
Kumunwa kweenywe kulekhe khukanikha bye bubeeyi ta.
Umuundu aakha arure mu khukhola buubi akhole bulayi.
Banaambo boosi bakha khuweetsa lukoosi luundi balulondelele.
Tsimoni ts'Omukasya tsiboona aleeyi, mwoyo wa Wele akyeenda buli aandu.
Kamaru ka Wele kamekule isi khuuloomba khwe babaandu beewe.
Mu moni mweewe mukhaandisa abo babaakhola buubi.
Naanu unabakhola buubi ni muba nga mwiwuuma khuukhola buulayi?
Ne mu myoyo kyeenywe, ni mwiisemo babaandu lukoosi.
Buli ndaalo ni mube barekefu khukhwiilamo buli umuundu yeesi ubareeba .
Lwashiina muli ni kumwiyikino kuno kwoosi mu baandu bo?
Ne shino mushikholatsake ni buwolu ni khukhwisamo lukoosi.
Kimyoyo kyeenywe mukari kilekhe khubakho ni she khukhwikiitsibwa ta.
Abo boosi babaakhoma kane baswaale bonyeene nga inywe mbawo she mubiliilemo ta.
Babaabawaambila libuba lwe tsisaambo tseenywe tsindayi boosi kane baswaale.
Bona nga ni bawaambibwa tsisoni lw'ebyo byeesi baloma.
Lwekhuuba shilayi khuutaambisibwa lwe khuukhola buulayi.
Umuundu umumwiyikinwa aafwa khulwe babaakhali babeyikinwa ta.
Tsya ubareere boosi isi  bakhulu bababone nga ni bafwaana.
Khaalekho babaandu bano baba nibo babakhawulila Wele ta.
Ni mu likhongolo mwabamo babaandu bafwiiti bari.
Babaandu shinaane nibo bonyeene babaawona khuufwa kameetsi.
Kameetsi mu khuubatisibwa khuno kakhusiinga buumali bwe kumubili ta.
Ibweeneyo bamalayika ,ni be bunyala boosi bamufukhamila.
Ni mube n'intsibaasa nga isi paapaweenye aaba ni nayo.
Ni khukhwaama abweenewo , umuundu uyo s'amenya luundi ta.
Khaale mwamala imbuka yeenywe nga mukhola bibiindu ibyo byeesi banaambo bakana khukhola .
Bulaamu bweenywe bwayiliibwa ni kimikhoyo kye shiibala.
Bona ari inywe muli mumayiiya ke bisaambwa,ni by'embikho bye khukhwisaaya bifwaani.
Mwaleekha banaambo beyaanga lwe khuubona simwitubaasa ni nabo ta.
Mukana nabi bulamu bwe bumoyaani naluundi bubukhomyaasa babaandu.
kiminwa kyeenywe niyo kikyaakila babaakhoma inywe.
Ne khufuura byoosi ,ni mukanane mwenyene na mwenyene.
Baleebe khuukana khubiimba khu byoonako bikali .
Buli mbuka ni mwikhoyanatsakile muungo mweenywe.
Uyo ukana khuuba ni buulamu bulayi aakha aliinde lulimi lweewe isi buubi bwoosi.
Nga ukana khuubona bifukhu bilayi ,waakha wakana babaandu.
Akamisa kumunwa kwoowo kulekhe khukanikha bye bubeeyi.
Inywe mweesi mufwiliile ni mwikumise mu myoyo kyeenywe.
Baleebe ni mube n'intsibaasa indaayi buli mbuka.
Buli muundu n'araambise shiwaanwa sheesi aaweebwa bulayi.
Bakhulu mweesi ni muraambise bukhulu bweesi Wele abawa khukhwakaanisa babaandi.
Ni mwaangale babiikhi baalayi khubiikha tsinusu tseenywe.
Batsoonwaaki baboleeselekho buhangafu bubuukhali butweela ta.
Buli muundu yeesi uboolela aakha khuuboolela bilomo bya Nngali.
Buli uyo yeesi uwakaanisa ,aakha khukhwakaanisa ni kamaani koosi.
Babakaanisi be buwuli buno bayiitsusa bulyaanga bukali.
Mukheyaanga lwe khuutsiinisibwa khuukali khukhuuboolelekho ta.
Lwashiina babaandu bakali bakana nabi khukhakilisa bashaawe?
Ni mwikhoye lwekhuuba mulikho mukabananila atweela.
Shino shikhafwaana nga shishiindu shikyeni isi muli ta.
Kumwikhoyo kweenywe ni kube kumukali naabi khuba umukhulu uwe linaambo alikho eetsa.
Namanya indi buli mbuka mukhomewa lwe khukhola bulayi.
Shino shimanyisa shiri Umwoyo wa Wele uwe shiriifwa ali khwiinywe.
Umwiri yeesi aakha watsiinisibwa khuba aaba akhola bubi.
Mukhawaabiwa kamanngaanyu nga mukhola bilayi ta.
Buli khuutsya khurakikha ni barangilisi bekhaasi.
Ne kumusaango ukwo ni kurakikha ni nafwe kane khube aambi khuuwuulilise.
Baleebe shili shihangafu babaandu bakwalaafu khuuwonesebwa.
Baleebe ni mwiloosele mwiwaanilayo ilala khuraambila babaandu.
Mwakha mwooleselesa byoosi byeesi musuubisa.
Imbakhoonyakilila inywe basakhulu babaali mu baandu.
Ise samweene umusaakhulu washeenywe nase indi aano.
Waliwo umujulisi we babaandu bano babatsiinisibwa ni buwuli buno.
Mukhabirisaka buubi abo beesi muwaambisiwile khuulolelela ta.
Mulinyoola liyabi lye shiriifwa likhafumbuukha ta.
Basaani basooleli ni muwulilatsake abo babaabafuura bukhulu.
Buli mwana uli ni khukwaara shikwaaro she buwolu.
Baleebe ni mwakaanisane mwenyene na mwenyene.
Wele akhaandisa ibo babeyiinga, ne bawolu abawa bubweela.
Ni mube bawolu nga muli aasi e kumukhono kwe bakhulu beenywe.
Basooleli mukana nabi khuukanikha ni kamaani kamakali.
Buwuuli buno kane bubenyuse angaaki mu mbuka ikhali iye aleeyi ta.
Ni mulekhele Wele bye khukhiwuuma khweenywe byoosi.
Muli ni khuuba beerekefu buli mbuka lwekhuuba umusiku akyeendakyeenda.
Ni mumanye muri, khutsiinisibwa khweene ukhwo nikhwo khweesi be buulebe boosi mu shiibala bakaanana.
Muliwula nga mwaamalile khutsiinisibwakho khafwiiti.
Abaroneele ibaluwa inyiimbi busa khuba s'ali ni mbuka ta.
Nambaasa indiyo ni uwe buulebe mutweela umwiyikinwa.
Bakhulu boosi bukhulu bweenywe ni buwaangalilemo.
Barangilisi boosi babaarobolewa ni babaandu, bakha baraambi bulayi.
Bona bakyeeni boosi bali khusheesana bonyene na bonyene.
Lukoosi lube khusiinywe mweesi babaali mu shiriimba shino.
Shitsiilililwa shayo shikhulu shili khusoolanisa indeekela imoyaani.
Mukhaafukilila indeekela iye baleekeli be bubeeyi.
Lwashiina mwiyiika bye bumoyaani bibyaama mu ndeekela ifwaana nga yino.
She khukhwiliinda isi bino byoosi shili mu khuwaamba ni khuwaangalila mu khurya Wele.
Umuroni yuno afuura khukhwiyeembelela khulwaabo babaleekela biibi.
Wele niye s'akana umuundu yeesi umubi ahele namwe afwe ta.
Ne akana umuundu nga uyo khukhwibiiyisa arure mu byoonako byeewe.
Ibaluwa yino yaama isi umurangilisi uwe linaambo.
Khufukiilila khweenywe khuleekhaana ni khukhweefwe.
Umusaani iyo niye umuwonesi weefwe khuba akhuwele ifwe she khuulya.
Ifwe khwaweebwa bibiindu byoosi bibiwaambakana ni buulamu.
Ifwe khwamanyile ukhulaangile ari khwiitse aano.
Bakhuweele bilyo bino bari fweesi tsana khukabanane.
Ni musaambo nyene iyo, waakhuwa ifwe biwaanwa bye angaaki naabi.
Byoosi byeesi aakhulomela ifwe ,khwaakhubibona ta.
Akhumuse ifwe khukhwaama mu bumoyaani bubuuli mu shiibala shino.
Ifwaana iyo mwana yuno sili niyo iye muungo umwo ta.
Mwaakha mukhakekho naabi khuulooselakho buulayi mu bulamu bweenywe.
Ni khu bulayi bweenywe ni mulooselekho khuumanya.
Ni khuumanya khweenywe ni mulooselekho khuuwula kimibili kyeenywe.
Ni khu khurya Wele mulooselekho khukhwikhaliilikha.
Ni khu khurya Wele mulooselekho khukhwinaanayo isi basheenywe.
Mukhwinaanayo isi basheenywe ni mulooselekho khuukanana.
Ni muba nga muli ni bibiindu bino byoosi mu bukali, bibayeeta khuuba ni kamaani.
Nanu aano ukhali ni bibiindu byeesi inganikhilekho angaaki aabino?
Kuuka uweefwe aaba umubofu naluundi aaba abuukabuuka busa.
Naluundi aba webiliile ari waasiingibwakho bibyoonako byeewe bikhale.
Bebuulebe ni mukhakekho naabi khuuwandalalila mu khurobolebwa khweenywe.
Ni mukhakekho naabi mukhaakhaasikha mu khufukiilila khweenywe ta.
Ni khulwe lomo yino, kane busheele imbashebusatsake bilomo bino.
Ni muutsye babaaleekele abe akhaba nga mwaabimanya khaale.
Ise nambaasa ndi shili shilayi ise khuba nga imbashebusa.
N'amboolela ise lubuula, ndi mu mbuka ikhali iye aleeyi ta.
Ne kane ikhole shoosi sheesi  inyala khubona ndi imbareerawo kumukhoosi.
Ise abe nakhaba nga nafwiile ,imbone ndi mushebulila bilomo bino byoosi.